A. B. Normi

Antti W. (Volmar) Heikkinen, kirjailijanimi A. B. Normi (13. syyskuuta 1901 Lapinlahti – 27. kesäkuuta 1947 Helsinki) oli suomalainen kirjailija.

Heikkisen vanhemmat olivat rakennusmestari Antti Juho Heikkinen ja Anna Jenny Irene Schöneman. Hän oli naimisissa vuodesta 1931 Siiri Elisabeth Ståhlbergin kanssa. Heikkinen asui 1931–1938 Kuopiossa.

Heikkinen julkaisi salanimellä A. B. Normi kaksi romaania. Ensimmäinen niistä 1938 ilmestynyt Hunsvotti – Rautatieltä psykopaattina erotetun miehen elämäntarina oli katkeransävyinen omaelämäkerrallinen tunnustusromaani ja toinen vuonna 1944 ilmestynyt romaani Hunsvotti? käsitteli samoja aiheita mutta romaanin sivumäärä oli kolminkertaistunut ja romaanin tyylilaji muuttunut veijariromaaniksi. Jälkimmäinen romaani ilmestyi myös ruotsiksi käännettynä.

Teoksia 
 Hunsvotti – Rautatieltä psykopaattina erotetun miehen elämäntarina : romaani. V. Rodas, Helsinki 1938
 Hunsvotti? : romaani. Kustannus Oy Smia, Helsinki 1944, ilmestyi ruotsin kielellä Ralf Parlandin kääntämänä nimellä En vagabond. Smia, Helsinki 1946

Lähteet 
 Pohjoissavolaisen kaunokirjallisuuden bibliografia : A. B. Normi 
 Kirjasampo.fi : A. B. Normi
 Markku Eskelinen : Kolmannen asteen yhteys, A. B. Normin romaaneista s. 6

Suomalaiset kirjailijat
Vuonna 1901 syntyneet
Vuonna 1947 kuolleet